अफगानिस्तान में बने स्थायी अमेरिकी हवाई ठिकाने : ग्राहम  
सीनेटर ग्राहम ने कहा कि वह चाहते हैं कि ओबामा प्रशासन अफगानिस्तान में स्थायी सैन्य ठिकानों को अनुमति दे।
अमेरिका के एक शीर्ष सीनेटर लिंडसे ग्राहम ने कहा है कि अफगानिस्तान में देश के कई स्थायी हवाई अड्डों की जरूरत है जो आने वाले समय में न केवल वहां पर अलकायदा बल्कि पाकिस्तान में स्थित सुरक्षित ठिकानों को निशाना बनाएंगे।  वरिष्ठ रिपब्लिकन सीनेटर ग्राहम ने एनबीसी को दिए साक्षात्कार में कहा कि वह चाहते हैं कि ओबामा प्रशासन अफगानिस्तान में स्थायी सैन्य ठिकानों को अनुमति दे।  ग्राहम ने कहा, मैं समझता हूं कि यह इलाके के साथ साथ अफगानिस्तान के लिये बहुत ही लाभदायक होगा। हमारे पास पूरे विश्व में हवाई ठिकाने मौजूद हैं। अफगानिस्तान में कुछ हवाई ठिकानों के बनने से अफगान सुरक्षा बलों को तालिबान पर बढ़त बनाए रखने में मदद मिलेगी। यह पाकिस्तान के लिये संकेत होगा कि तालिबान वहां पर वापसी नहीं करने वाले जो उनके व्यवहार को बदल देगा। उन्होंने कहा, यह पूरे क्षेत्र के लिये एक संकेत होगा कि अफगानिस्तान एक नया और अलग स्थान होने जा रहा है।